Achthöben

Achthöben () is en Oort in de Gemeen Oosten (Samtgemeen Land Hadeln) in’n Landkreis Cuxhoben, Neddersassen.

 Geografie 

De Oort liggt in de Masch von de Oost. Dat Water ut dat Rebeed warrt över dat Achthöbener Fleet na de Oost hen afföhrt.

De Naveröörd sünd Schüttdamm un Isensee in’n Noordoosten, Karkoosten mit de Diekreeg in’n Süden, Achthöbenerdiek in’n Süüdwesten, Hemm in’n Westen un Nedderstrekerdiek un Nedderstreek in’n Noordwesten.

 Historie 

In Achthöben steiht de Achthöbener Möhl, de noch besteiht, aver vondaag keen Flögels mehr hett.

 Verwaltungsgeschicht 

Achthöben leeg vör 1852 in dat Gericht Oosten, ut dat 1852 dat Amt Oosten worrn is. 1885 is dat Deel von’n Kreis Neehuus worrn. 1932 is dat an’n Kreis Land Hadeln kamen un denn 1977 Deel von’n Landkreis Cuxhoben worrn.

De Oort hett von öllers bi de Gemeen Olendörp mit bihöört, de an’n 1. Juli 1972 mit de Gemeenreform in Neddersassen Deel von de Gemeen Oosten worrn is.

 Inwahnertall 

 Religion 

Achthöben is evangeelsch-luthersch präägt un höört to dat Kaspel von de Petrus-Kark in Oosten.

För de Kathoolschen is de Karkengemeen Hillig Geist in Stood tostännig.

 Weertschop un Infrastruktur 

För Achthöben is de freewillige Füürwehr Oosten mit tostännig.

 Verkehr 

Dör Achthöben löppt de Landsstraat 113, de in’n Noordoosten över Nedderstreek na Öberndörp geiht un in’n Süüdoosten na de Bundsstraat 495 un wieder na Grootweurn un Himmelpoorten. De B 495 föhrt in’n Noordoosten na Neeland un Wischhoben un in’n Süüdwesten över Basbeek/Warstood an de B 73 un na Loomst un Bremervöör. Lüttjere Straten föhrt na Achthöbenerdiek un na Isensee.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 33 Kilometer in’n Süüdoosten von Achthöben an de B 73.

De nächste Bahnhoff is so bi söven Kilometer wied weg in’n Süden de Bahnhoff Hemmoor an de Nedderelvbahn twüschen Cuxhoben un Hamborg.

 Footnoten 

Kategorie:Oort
Kategorie:Landkreis Cuxhoben